ລັດຖະບານຈີນ ແລະ ລັດຖະບານລາວ ລົງນາມໃນສົນທິສັນຍາວ່າດ້ວຍການຂົນສົ່ງທາງລົດໄຟຂ້າມຊາຍແດນ
ຕາມຂ່າວ CRI ວັນທີ 30 ພະຈິກນີ້, ພິທີລົງນາມ “ສົນທິສັນຍາວ່າດ້ວຍການຂົນສົ່ງທາງລົດໄຟຂ້າມຊາຍແດນລະຫວ່າງສປຈີນ ແລະ ສປປລາວ” ໄດ້ຈັດຂຶ້ນໂດຍຜ່ານທາງວີດີໂອ. ສົນທິສັນຍາດັ່ງກ່າວແມ່ນສົນທິສັນຍາການຮ່ວມມືທາງລົດໄຟສະບັບທຳອິດລະຫວ່າງລັດຖະບານສອງປະເທດຈີນ-ລາວ.
ໃນພິທີລົງນາມ, ທ່ານ ເລິວເຈີ້ນຟ່າງ ຫົວໜ້າອົງການທາງລົດໄຟແຫ່ງຊາດຈີນ ແລະ ທ່ານ ວຽງສະຫວັດ ສີພັນດອນ ລັດຖະມົນຕີກະຊວງໂຍທາທິການ ແລະ ຂົນສົ່ງລາວ ໄດ້ຕາງໜ້າລັດຖະບານ ສປປ ລາວ ລົງນາມໃນສົນທິສັນຍາດັ່ງກ່າວ.
“ສົນທິສັນຍາວ່າດ້ວຍການຂົນສົ່ງທາງລົດໄຟຂ້າມຊາຍແດນລະຫວ່າງສປຈີນ ແລະ ສປປລາວ” ມີຈຸດປະສົງເພື່ອກຳນົດໜ້າວຽກສຳຄັນຕ່າງໆຂອງສະຖານີລົດໄຟຊາຍແດນຂອງສອງປະເທດ ກໍຄື ຂອບເຂດລະຫວ່າງສະຖານີລົດໄຟຊາຍແດນສອງຝ່າຍ, ແມ່ນກົດລະບຽບພື້ນຖານທີ່ສອງຝ່າຍດຳເນີນການຂົນສົ່ງທາງລົດໄຟຂ້າມຊາຍແດນ, ເຊິ່ງໄດ້ສ້າງພື້ນຖານທີ່ໜັກແໜ້ນໃຫ້ແກ່ການຂົນສົ່ງຂ້າມຊາຍແດນລະຫວ່າງສອງປະເທດ ຈີນ-ລາວ.